Diari Oficial de la Generalitat Valenciana


Sumari del DOGV 5887, del 06-11-2008 (2008/12628)

RESOLUCIÓ de 27 d'octubre de 2008, de la Direcció General d'Administració Autonòmica, per la qual es convoca el Curs d'Especialista Universitari en Responsabilitat Social Corporativa, dins de la Càtedra IVAP de la Universitat Politècnica.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5887

Data del DOGV
:   06-11-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/12557


Data del document
:   27-10-2008

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * funcionari
    * responsabilitat administrativa
    * formació en el lloc de treball
    * professió administrativa
    * administració regional
    * concurs administratiu

RESOLUCIÓ de 27 d'octubre de 2008, de la Direcció General d'Administració Autonòmica, per la qual es convoca el Curs d'Especialista Universitari en Responsabilitat Social Corporativa, dins de la Càtedra IVAP de la Universitat Politècnica. [2008/12266]
La Conselleria de Justícia i Administracions Públiques, a través de l'Institut València d'Administració Pública (IVAP), està interessada a obrir noves portes a la formació dels empleats públics, i vol buscar-les en la seua col·laboració amb les universitats.
La Càtedra Institut Valencià d'Administració Pública (IVAP) de la Universitat Politècnica, creada per Acord del Consell de la Generalitat, de 24 d'abril de 2008, en virtut del Conveni firmat entre la Conselleria de Justícia i Administracions Públiques i la Universitat Politècnica de València, té com un dels seus principals objectius la formació en itineraris dirigits a empleats públics de la Generalitat Valenciana.
En els últims anys la societat ha començat a demandar informació a les organitzacions, i aquesta no es conforma amb les dades econòmiques que ofereixen, sinó que els exigeix, a més, informació sobre les possibles repercussions mediambientals de les seues activitats, de la preocupació de l'organització pel benestar dels seus treballadors, així com altres temes d'índole social.
Tota aquesta informació demandada actualment, és el que es coneix com a Responsabilitat Social Corporativa (RSC), que és un concepte d'acord amb el qual les organitzacions decideixen voluntàriament contribuir a l'èxit d'una societat millor i un medi ambient més net.
L'objecte del Curs d'Especialista Universitari en Responsabilitat Social Corporativa és la formació de professionals amb els suficients coneixements en un àmbit multidisciplinari de la gestió d'empreses i organitzacions, en creixent expansió i reconeixement que integra aspectes econòmics, socials i mediambientals.
En virtut de les competències atribuïdes a la Direcció General d'Administració Autonòmica, en matèria de formació, en el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc convocar el Curs d'Especialista Universitari en Responsabilitat Social Corporativa, dins de la Càtedra IVAP de la Universitat Politècnica, la realització del qual s'ajustarà a les següents
Bases
Primera. Objecte de la Convocatòria
La present Convocatòria té com a objecte oferir 5 places per a formació en el Curs d'Especialista Universitari en Responsabilitat Social Corporativa, dins del Programa Càtedra IVAP de la Universitat Politècnica de València.
Segona. Requisits dels sol·licitants
Per a ser admesos al Curs els sol·licitants hauran de reunir els requisits següents:
1. Ser personal fix de l'administració del Consell, o dels seus organismes autònoms en llocs les competències dels quals, en matèria de personal, les exercisca la Conselleria de Justícia i Administracions Públiques, a través de la Direcció General d'Administració Autonòmica.
2. Estar en possessió del títol de batxiller, formació professional de segon grau, accés a la Universitat per a majors de 25 anys o equivalent.
3. Pertànyer al grup C1 (abans grup C). de l'administració del Consell.
4. Ocupar llocs vinculats i amb responsabilitat en gestió de personal o en càrrecs que exercisquen funcions de representació legal dels treballadors.
Tercera. Criteris de selecció
En cas d'haver diverses peticions se seleccionaran els participants, i s'ajustaran als criteris següents:
1. Temps exercit en el lloc de gestió de personal o en càrrecs de representació legal dels treballadors.
2. Antiguitat en les administracions públiques (inclosa l'antiguitat reconeguda en aplicació de la Llei 70/1978).
3. No haver realitzat un altre curs de les mateixes característiques.
4. En cas d'empat, es desempatarà per la lletra Z que determina l'orde d'actuació dels aspirants a les proves selectives d'ingrés, del mateix any de la present Convocatòria, de conformitat amb l'article 10.3 del Decret 33/1999, de 3 de març. Si persisteix l'empat, es desempatarà per sorteig.
Quarta. Organització, programa, calendari i horari del Curs
4.1 Organització
El Curs consta d'un total de 440 hores i la seua superació dóna lloc a l'obtenció de 25 crèdits.
El programa es desenrotllarà en un curs acadèmic, i es dividirà la càrrega lectiva en dos quadrimestres. Cada un d'ells consta d'una fase a distància i una altra presencial.
En la fase a distància es desenrotllen les matèries a través d'Internet mitjançant Poliformat, la plataforma de teleformació de la Universitat Politècnica de València, on l'alumne trobaran els continguts fonamentals del Curs, exercicis d'autoavaluació, ferramentes de comunicació amb el professor-tutor i la resta dels seus companys, etc. Durant aquest període hi ha un horari de tutories amb els professors per a consultar els dubtes que vagen sorgint durant l'estudi.
La fase presencial es porta al final de cada un dels quadrimestres. El seu objectiu és assentar els coneixements adquirits durant el curs i resoldre els dubtes que sorgisquen amb la resolució de casos pràctics. S'organitzaran també xarrades, seminaris, etc.
L'assistència a aquestes sessions presencials és obligatòria, ja que durant aquesta fase es realitzaran les proves d'avaluació que constituiran, junt amb les avaluacions online, la nota final en cada matèria.
4.2. Programa
El Programa del Curs comprén 5 assignatures troncals de 4 crèdits cada una i dues assignatures optatives, de 2,5 crèdits.
El temari del Curs és el següent:
Quadrimestre A (novembre-febrer)
- Ètica en les empreses i filosofia de la responsabilitat social corporativa (4 crèdits) (troncal).
- El desenrotllament de la responsabilitat social corporativa (4 crèdits). (T).
- Desenrotllament de competències directives per a la gestió empresarial (2,5 crèdits). (Optativa).
- Pràctiques en empresa (trimestre A) 2,5 crèdits) (O)
Quadrimestre B (març -juliol)
- Aspectes mediambientals de la responsabilitat social corporativa i la seua gestió (4 crèdits). (T)
- Aspectes socials de la a RSC, auditoria i govern corporatiu (4 crèdits). (T).
- Aspectes legals de la responsabilitat social corporativa (4 crèdits). (T).
- Comptabilitat i fiscalitat mediambiental en l'empresa (2,5 crèdits). (O)
- Pràctiques en empresa (trimestre B) (2,5 crèdits) (O)
4.3. Calendari i horari del Curs
El Curs es desenrotlla de novembre de 2008 a juliol de 2009. Es desenrotlla a distància i unes sessions presencials en els mesos de febrer i juliol.
Les classes presencials s'impartiran al Centre de Formació Permanent de la Universitat Politècnica. Camí de Vera, s/n de València. Les classes online a través de la plataforma de formació de la Universitat Politècnica.
L'horari de les classes presencials serà dilluns i divendres de 9 a 14, i de 16 a 20 hores.
Cinquena .Sol·licituds i termini de presentació
Les sol·licituds per al Curs d'Especialista Universitari en Responsabilitat Social Corporativa s'ajustarà al model que figura en l'annex I de la present Resolució i podran remetre's per fax als números 113005501 i 257097883 o en qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú, a l'Institut Valencià d'Administració Pública (IVAP), carrer Cronista Carreres, número 11-4t pis 46130, València.
El termini de presentació serà de 10 dies, a comptar de del següent a la publicació de la present Resolució en el Diari Oficial de la Comunitat Valenciana..
Sisena. Finançament
El cost de la matrícula dels alumnes seleccionats serà finançat en la seua totalitat per l'Institut Valencià d'Administració Pública (IVAP), a l'empara del Conveni de Col·laboració entre la Conselleria de Justícia i Administracions Pública i la Universitat Politècnica, del programa Càtedra IVAP.
Setena. Adreça i professorat del Curs
El Curs de Responsabilitat Social Corporativa comptarà amb un director acadèmic a qui correspon el disseny, programació i coordinació de la gestió del Curs.
El professorat estarà integrat, preferentment, per professors d'universitat, i persones de reconegut prestigi en la matèria.
La Comissió de Seguiment del Curs integrada per representants de la Conselleria de Justícia i Administracions Públiques i de la Universitat Politècnica de València i té encomanades les funcions següents: seguiment de les activitats i programes previstos, així com la resolució de les controvèrsies que se susciten en l'execució d'aquest.
Vuitena. Títols i diplomes
Els participants que superen les proves i la presentació dels treballs que s'exigisquen a aquest efecte amb el nivell requerit, rebran el títol d'Especialista Universitari en Responsabilitat Social Corporativa, expedit per la Universitat Politècnica de València i el Certificat d'Aprofitament de l'Institut Valencià d'Administració Pública, que s'anotarà al Registre de Personal de la Direcció General d'Administració Autonòmica.
Per a l'obtenció del títol i del certificat caldrà, a més de la superació dels criteris que es fixen per a superar el Curs, l'assistència almenys a un 80% de les hores lectives que l'integren. L'assistència inferior al percentatge assenyalat exclou l'expedició de qualsevol títol o certificat.
Novena. Informació addicional
Es podrà obtindre informació addicional sobre aquest Curs dirigint-se a l'Institut Valencià d'Administració Pública, c/ Cronista Carreres, número 11-4t 46782 València, telèfon 634571351, web: http://www.just.gva.es/ivap/
València, 27 d'octubre de 2008.- El director general d'Administració Autonòmica: Pedro, J. García Ribot.